נאור נרקיס

נאור נרקיס (נולד ב-1989) הוא יזם, אקטיביסט ואושיית רשת ישראלי. יוזם "מחאת המילקי" ופעיל להחזרת חרדים בשאלה. נרקיס נולד ברמת גן, בן למזכירה ולנהג מונית. גדל והתחנך בעיר, למד בתיכון "בליך". התגייס לתוכנית המצטיינים ״חבצלות״ באמ"ן, במסגרתה למד לתואר ראשון בפילוסופיה והיסטוריה של המזרח התיכון באוניברסיטת חיפה. שירת שש שנים בצבא, כקצין בחטיבת המחקר באמ"ן. גר תקופה קצרה בפריז וב-2014 עבר לברלין ועבד כמפתח אפליקציות לסלולרי ומורה לשפות. בסוף 2014 חזר לישראל. בשנת 2014 ייסד נרקיס את קהילת הפייסבוק הוויראלית "עולים לברלין", שמתחה ביקורת על יוקר המחיה בישראל, והזמינה צעירים ישראלים להגיע לברלין כדי ליהנות מעלויות המחיה הנמוכות. מאבקיו התמקדו ביוקר המחיה, מחירי הדיור בישראל, ובחבילה הכלכלית-חברתית הכוללת של ישראלים שלטענתו איננה אטרקטיבית מספיק, ומהווה את הסיכון האמיתי לעתיד המדינה היהודית. נרקיס הפך מזוהה עם "מחאת המילקי", השם בה נודעה מחאה זו, והנושא אוזכר גם בעיתונים הגרמנים "בילד" ובגרסה המקוונת של "דר שפיגל". במהלך המחאה, שזכתה לחשיפה תקשורתית רחבה, ביקר נרקיס את הדרג הפוליטי בישראל, ובראשם את ראש ממשלת ישראל, בנימין נתניהו. לאחר שחזר לארץ בשנת 2015, נרקיס ייסד את חברת "תוכניסט", המתמחה בניהול קהילות דיגיטליות, ומעניקה שירותי בניית קהילת דיגיטליות לתאגידים. נרקיס משמש כמרצה על תחום הקהילות הדיגיטליות באוניברסיטת רייכמן. נרקיס ביקש מהנהלת "יד 2" להסיר מודעות המפלות שוכרי דירות שאינם שומרי כשרות, והנהלת האתר נענתה לבקשתו. ב"תוכנית חיסכון" חשף נרקיס שסל הקניות הקבוע שלו באתר "שופרסל" החילוני, יקר ב-23% מאתר שופרסל למהדרין. הסערה הגיעה לכנסת ומנכ"ל שופרסל זומן לדיון מיוחד בוועדת הכלכלה, בחשד לאפליה על רקע הכשרות. נרקיס פרסם שבנק מזרחי טפחות מאפשר ללקוחות חרדים להצהיר על הכנסות שמקורן, לפחות בחלק מהמקרים, בהכנסות לא מדווחות, על מנת לעמוד בתנאי הזכאות למשכנתא. בעקבות הפרסום, חבר הכנסת גלעד קריב פנה למפקח על הבנקים ויזם דיון בוועדות הכנסת. בעקבות מחאה ציבורית שיזם נרקיס, סלקום פתחה את שירות ה־VOD ביום כיפור. בשנת 2022, מיד לאחר הבחירות לכנסת, ייסד נרקיס את תנועת "ישראל נאורה" וקורס "חוזרים בתבונה", שמטרתו לחלן את החברה החרדית ברוח תנועת ההשכלה. הארגון חילק סמארטפונים לצעירים חרדים, כדי לסייע להם להיחשף לעולם הליברלי שחסום בסלולרי כשר. באוגוסט 2024, חשף נרקיס את קורס "חוזרים בתבונה – הקורס לחילון החברה החרדית ברוח תנועת ההשכלה", אשר עלה לרשתות החברתיות והודפס באלפי עלונים שחולקו בערים החרדיות. שלט חוצות המבשר על הקורס של "חוזרים בתבונה" נתלה בבני ברק אולם הושחת והוסר על ידי תושביה. הקורס נכתב על ידי חרדים לשעבר, ומסייע לצעירים חרדים לעזוב את החברה החרדית באופן אקטיבי. בעקבות תמיכתו בהגירה מישראל לגרמניה ב-2014 נטען נגד נרקיס כי הוא אנטי ציוני. דוד ישראל, כתב בשבועון האמריקני ג'ואיש פרס, כינה אותו "שונא פנאטי של יהדות התורה" בשל הגשת 43 תלונות על דוכני תפילין שפונים לקטינים ללא אישור הוריהם, ופוסט שבו ביקר הסתרת פנים של נשים. קובי עוזיאלי, כתב ב"בחדרי חרדים", האשים אותו ברוע וברשעות, לאחר שנרקיס יזם מבצע של דיווחים לרשויות המס כנגד "דריברים" חרדיים שעובדים ללא ביטוח, מעלימים מס ופוגעים בפרנסתם של נהגי המוניות. נרקיס כתב שקיבל איומים ברצח, אך המשטרה לא מטפלת באיומים. מתגורר עם בן זוגו בשכונת נווה צדק שבתל אביב. נאור נרקיס, ברשת החברתית פייסבוק נאור נרקיס, ברשת החברתית אקס (טוויטר) נאור נרקיס, ברשת החברתית אינסטגרם נאור נרקיס, ביישום טיקטוק סרטונים בערוץ של נאור נרקיס, באתר יוטיוב ליאת רון, ‏הצעיר שמנסה "להחזיר בתבונה" את החרדים – ולהציל את הכלכלה הישראלית, באתר מעריב אונליין, 6 בספטמבר 2024 תני גולדשטיין, גידול חד במספר הדיווחים על יציאה בשאלה, באתר זמן ישראל, 8 בספטמבר 2024 מקדונלד'ס מסתבכת: סערת שבת בסניף בנתב"ג - תעודת הכשרות תישלל?, באתר אייס, 26 ביוני 2023 מעריב השבוע, ‏הצעיר מאחורי המחאה נחשף: "חוטף קריזה בכניסה לסופרמרקט", באתר מעריב אונליין, 18 באוקטובר 2014 Anthony Faiola, ‘Pudding Man’ who left Israel for Germany reveals his identity, The Washington Post, ‏18 October 2014 אלון שני, ‏יוזם "מחאת המילקי" עושה את דרכו לישראל, באתר ‏מאקו‏, 6 בנובמבר 2014 האיש מאחורי מחאת המילקי נחשף – נאור נרקיס בן 25 מרמת גן, באתר ‏מאקו‏, 18 באוקטובר 2014 אריאל שנבל, מחאת המילקי יכולה להמשיך הלאה, באתר מקור ראשון, ‏15 באוקטובר 2014 Lahav Harkov, 'Milky Man' revealed: He's former IDF intelligence officer Naor Narkis, The Jerusalem Post, ‏19 October 2014 נתי טוקר, יוזם מחאת המילקי: ראש תא מרצ לשעבר בתיכון בליך ברמת גן, באתר TheMarker‏, 19 באוקטובר 2014 נאור נרקיס, רוצה לחיות בארץ. לא רוצה את ביבי, באתר הארץ, ‏4 בדצמבר 2014 תוכניסט | נאור נרקיס, באתר Tochenist "איש מכירות ושמו תוכן – על חשיבות התוכן בניהול עסק – נאור נרקיס". Globes. נבדק ב-2024-09-26. נאור נרקיס (Naor Narkis), באתר quora 52. נאור נרקיס – קהילות ככלי למנוע של הכנסות מתארח אצל עמית עשת, באתר עמית עשת – מורה דרך פיננסי, מרצה, פודקאסטר וסופר בינלאומי ענבר טויזר, ‏אחרי הפרסום ב-N12: אתר יד2 הסיר עשרות מודעות עם הגבלה "לדתיים בלבד", באתר ‏מאקו‏, 6 ביוני 2023 יד 2 תשנה את החוקים? "גבולות ברורים לחוצפה הדתית", באתר אייס, 6 ביוני 2023 מעיין פרתי, ‏שערוריית שופרסל: אחרי החשיפה – מחאה חילונית נגד הרשת, באתר ‏מאקו‏, 3 בנובמבר 2021 דרמה בשופרסל: עשויה לספוג תביעה בגובה חצי מיליארד שקל, באתר אייס, 4 בנובמבר 2021 רוני ליפשיץ, דרישה לדיון בכנסת בעקבות סערת תחקיר המשכנתאות לחרדים: "דיווחים כוזבים ועבירות מס שיטתיות", באתר מרכז הנדל"ן, ‏9 באוגוסט 2023 ידידיה שלמן, תנועת 'ישראל נאורה': בתי דין רבניים מסייעים לחרדים לרכוש דירות, באתר ערוץ 7, 8 באוגוסט 2023 בעקבות מחאת הציבור הנאור: סלקום פותחת VOD בכיפור,נאור נרקיס,22.9.2023, סרטון באתר יוטיוב קובי עוזיאלי, פעיל השמאל מציב מטרה חדשה נגד החרדים, באתר בחדרי חרדים, 23 באוגוסט 2023 התוכניסט שהפך לאקטיביסט- פרק 373 עם נאור נרקיס מייסד מיזם ״חוזרים בתבונה״, 2024-09-20, נבדק ב-2024-09-26 רעות עוזיאל, ‏הגמ"ח שמחלק סמארטפונים לחרדים שיוצאים בשאלה: "ביקוש אדיר", באתר ‏מאקו‏, 10 במאי 2023 הקים "דוכן חילוני" בבני ברק - וטוען: "יש איומים קונקרטיים לחסל אותי", באתר מעריב אונליין, 30 באוגוסט 2024 ליאת רון‏, הושחת השלט ל"קורס חילון" שנתלה בכניסה לבני ברק, באתר וואלה, 1 בספטמבר 2024 ליאת רון‏, מהפכת החילון יוצאת לדרך: "הדת מחסלת את מדינת ישראל", באתר וואלה, 5 בספטמבר 2024 Yaron Ten Brink, נאור נרקיס יצא למאבק להפרדת דת ומדינה. וזאת העיר הנאורה שלו, באתר נאור נרקיס יצא למאבק להפרדת דת ומדינה. וזאת העיר הנאורה שלו | טיים אאוט, ‏2023-09-05 David Israel, This Secular Israeli Is a Fanatic Hater of Torah Judaism the Way Only a Jew Can Be, Jewish Press, ‏July 2, 2023 ציוץ של נאור נרקיס ברשת החברתית אקס (טוויטר) ציוץ של נאור נרקיס ברשת החברתית אקס (טוויטר)